《何龙友苦熟患疮见寄二诗赋答 其二》
明代·李孙宸

暑兼杯酒废，懒任故人疏。尔自思河朔，诗来问敝庐。

烟霞容寄傲，日月老閒居。未忘千秋事，青山待著书。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。